**ПРОЕКТ**

 **ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА**

Днес, …………....... 2016 г., в гр. Варна,, на основание чл.101e, ал.1 от ЗОП и Заповед №............... на Възложителя, между:

**„ИНСТИТУТ ПО ОКЕАНОЛОГИЯ“ при БАН, ВАРНА**, със седалище и адрес на управление в гр.Варна, кв.Аспарухово, ул.”Първи май” № 40, с ЕИК 000080612, представлявано от Веселин Димитров Пейчев – ид Директор и …………… – Главен счетоводител, наричано за краткост **ВЪЗЛОЖИТЕЛ**

и

 **..................................................** със седалище и адрес .........................................., с ЕИК .............................., ИН по ДДС ............................................. представлявано от ....................................................................................................
 (законен представител – име и длъжност)
или ................................................................................................................................................, определен за Изпълнител
(ако има упълномощено лице – име, длъжност, акт, на който се основава представителната му власт)
след проведена процедура по реда на Глава осма „а” ЗОП за възлагане на обществена поръчка

с публична покана № ......................................, наричан по-долу за краткост **ИЗПЪЛНИТЕЛ,** се сключи (уникален код на публичната покана в Портала за обществени поръчки)
настоящият договор за възлагане на обществена поръчка, наричан по-долу за краткост Договор, с предмет: **„Строително – ремонтни работи на сграда и работни помещения в Институт по океанология при БАН, гр.Варна ”.**

Страните се споразумяха за следното:

**І. ПРЕДМЕТ НА ДОГОВОРА**

**Чл.1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши на свой риск, срещу възнаграждение, с**троително – ремонтни работи на сграда и работни помещения в Институт по океанология при БАН, гр.Варна .**

 (2) Количеството, обемът и видовете строително-ремонтни работи /СРР/, конкретните позиции на изпълнение и влаганите материали и оборудване следва да се изпълнят съгласно Техническата спецификация на **ВЪЗЛОЖИТЕЛЯ** – Приложение №1 към договора и Техническото предложение на **ИЗПЪЛНИТЕЛЯ** – Приложение №2 към договора.

**Чл.2.** Изработеното ще се осъществява със средства, материали, оборудване и съответната квалифицирана работна ръка на **ИЗПЪЛНИТЕЛЯ.**

**Чл.3. (1)** Материалите за изпълнение ще се доставят от **ИЗПЪЛНИТЕЛЯ.** Произходът на материалите и тяхното качество се доказва с фактура . Всички доставени материали ще бъдат съгласувани с **ВЪЗЛОЖИТЕЛЯ** преди влагането им на обекта**.**

**(2) ИЗПЪЛНИТЕЛЯТ** носи отговорност, ако вложените материали не са с нужното количество и/или влошат качеството на извършените дейности и на обекта като цяло**.**

**Чл.4.** Необходимите за изпълнение на договорените работи механизация и технически средства се осигурява изцяло от **ИЗПЪЛНИТЕЛЯ.**

**ІІ. ЦЕНА И НАЧИН НА ПЛАЩАНЕ**

**Чл.5.** **(1)** **ВЪЗЛОЖИТЕЛЯТ** дължи на **ИЗПЪЛНИТЕЛЯ** възнаграждение за изпълнените работи съобразно посочените в Ценовото предложение на **ИЗПЪЛНИТЕЛЯ** цени.

Общата цена на договора е в размер на ……………… **лв. без ДДС и……….. лв. с включен ДДС.**

Цената за изпълнение на договора, дължима от Възложителя на Изпълнителя/цена за изпълнение на СРР без включени непредвидени разходи/ е в размер на…………../…../лева без ДДС, а непредвидените разходи са в размер на 10% от общата цена.

 **(2)** Възложителят ще заплати на изпълнителя авансово 50 % от стойността на договора след подписването му и след представянето на фактура от Изпълнителя.

**(3)** Окончателното плащане в размер на оставащите 50 % от стойността на договора ще се извърши след приемането на изпълнените СРР без забележки, подписването на приемателно-предавателен протокол и представянето на фактура от Изпълнителя.

**(4)** Дължимите по чл.5 .ал.2 и ал.3 от този договор суми ще се изплащат по банков път, в срок до 15 дни след представянето на фактура, по посочена от Изпълнителя банкова сметка

**(5)**При сключен договор за подизпълнение ,изпълнителят носи отговорност съгласно условията на този договор за цялостното изпълнение на възложените СРР, вкл. и за тези изпълнени от подизпълнителя.

**(6)** При сключен договор за подизпълнение ,Възложителят ще извърши окончателно плащане по договора след като получи от изпълнителя доказателства, че е заплатил на подизпълнителя всички работи, след като са приети по реда на чл.13 ал.6 от настоящия договор.

 **(6)** Максимално допустимата стойност на договора е прогнозна и не задължава Възложителя да я достигне в пълен размер.

 **(7)** Плащането се извършва в български левове, с платежно нареждане по следната банкова сметка, посочена от **ИЗПЪЛНИТЕЛЯ**:

IBAN: ………………………………….

BIC: ……………………………………..

БАНКА: ............................................

**(8) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по горната алинея в срок от 3 (три) работни дни, считано от момента на промяна. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок се счита, че плащанията са надлежно извършени.

**(9)** Договорените единични цени са окончателни и не подлежат на актуализация за срока на настоящия договор.

**ІІІ. СРОК И МЯСТО НА ИЗПЪЛНЕНИЕ**

**Чл.6. (1)** Договорът влиза в сила от датата на подписването му.

Срокът за изпълнение на СРР, предмет на договора е …………….. /………./календарни дни, считано от датата на подписването му.

**(2)** Място на изпълнение на поръчката е гр.Варна, кв.Аспарухово, ул.”Първи май” № 40.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл.7. ВЪЗЛОЖИТЕЛЯТ** има право:

**(1)** Да изисква от **ИЗПЪЛНИТЕЛЯ** да изпълнява в срок и без отклонения съответните дейности съгласно Техническата спецификация на обществената поръчка.

**(2)** Да извършва текущ контрол във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на **ИЗПЪЛНИТЕЛЯ** от длъжностни лица на ИО-БАН, определени от възложителя .

 **(3)** Да прави рекламации при установяване на количествени несъответствия или некачествена работа, която не е в съответствие с техническата спецификация и с техническото предложение на **ИЗПЪЛНИТЕЛЯ**.

**(4)** Да иска от **ИЗПЪЛНИТЕЛЯ** да изпълни възложената му работа в срок и без отклонения.

**Чл.8.** **ВЪЗЛОЖИТЕЛЯТ** е длъжен:

**(1)** Да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.

**(2)** **ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

**(3)** Да окаже необходимото съдействие на **ИЗПЪЛНИТЕЛЯ** за изпълнение на възложената му работа.

**(4)** Да приеме изработеното от **ИЗПЪЛНИТЕЛЯ**, в случай, че то е качествено и точно изпълнено.

**Чл.9.** **ИЗПЪЛНИТЕЛЯТ** има право:

**(1)** Да получи уговореното възнаграждение при условията и в сроковете, посочени в настоящия договор.

**(2)** Да иска от **ВЪЗЛОЖИТЕЛЯ** необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл.10.** **ИЗПЪЛНИТЕЛЯТ** e длъжен:

**(1)** Да изпълни ремонтните работи качествено и в срок, в съответствие с техническото му предложение.

**(2)** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**(3)** Да извърши строително-ремонтните работи като спазва изискванията на строителните, техническите и технологични правила и нормативи за съответните дейности.

**(4)** Да влага материали с установен произход и качеството.

**(5)** Да уведомява длъжностното лице по чл. 11 от този договор за извършените СРР, които подлежат на закриване и чието качество и количество не могат да бъдат установени по-късно. След съставяне на акт обр.12, същото лице ще дава писмено разрешение за закриването им. Всички работи, които са закрити, без да е съставен акт, ще могат да бъдат откривани за проверка , за сметка на **ИЗПЪЛНИТЕЛЯ**.

**(6)** Да предаде изработеното на **ВЪЗЛОЖИТЕЛЯ**, като до приемането му от последния полага грижата на добър стопанин за запазването му.

 **(7)** Да спазва законовите изисквания, свързани със строително- ремонтните и монтажни работи, включително и за своя сметка да извършва оценка на риска съгласно изискванията на чл.15 ал.1 и следващите от **НАРЕДБА № 2** от 22 март 2004 г.за минималните изисквания за здравословни и безопасни условия на труд при извършване на строителни и монтажни работи.

**(8)** Да осигурява сам и за своя сметка безопасността на собствения си персонал и на работещите в ИО-БАН научни работници и служители на възложителя и трети лица, намиращи се в института по време на строително-монтажните работи и да спазва изискванията по безопасността на труда и ППО.

**(9)** **ИЗПЪЛНИТЕЛЯТ** опазва имуществото и инфраструктурата на Възложителя, намиращи се в сградата на Възложителя и прилежащия й терен, като при неправилна организация или небрежност от страна на неговите работници, довела до повреди носи пълна отговорност и възстановява вредата за своя сметка незабавно.

**(10)** Всички санкции, наложени от общински и държавни органи, във връзка със строително-ремонтните работи са за сметка на **ИЗПЪЛНИТЕЛЯ**. Всички вреди нанесени на трети лица при изпълнение на СРР се заплащат от **ИЗПЪЛНИТЕЛЯ**.

**(11)** **ИЗПЪЛНИТЕЛЯТ** е длъжен да уведоми писмено **ВЪЗЛОЖИТЕЛЯ** за завършване на строително-ремонтните и да го покани за приемане на работата.

**V. КОНТРОЛ. КАЧЕСТВО**

**Чл.11.** Контролът по изпълнението на строително-ремонтните работи ще се осъществява от определено от **ВЪЗЛОЖИТЕЛЯ** длъжностнолице.В изпълнение на това му правомощие, неговите указания са задължителни за **ИЗПЪЛНИТЕЛЯ**, доколкото не излизат извън одобрената от **ВЪЗЛОЖИТЕЛЯ** оферта на участника и условията на този договор.

**Чл.12. (1) ИЗПЪЛНИТЕЛЯТ** гарантира качествено изпълнение на поръчката. В рамките на посочените от **ИЗПЪЛНИТЕЛЯ** гаранционни срокове, същият отстранява за своя сметка всички констатирани дефекти на изработеното.

**(2)** В случай на дефекти на работата, които не могат да се открият веднага или при обикновения преглед при съставяне на констативния протокол за приемане на работата, **ВЪЗЛОЖИТЕЛЯТ** уведомява незабавно след откриване на недостатъка **ИЗПЪЛНИТЕЛЯ**, който отговаря изцяло за тези дефекти.

**(3)** Ако дефектът се открие преди плащане на дължимото възнаграждение и **ИЗПЪЛНИТЕЛЯТ** откаже да го отстрани, стойността на некачествено свършената работа се сторнира от общата стойност и **ВЪЗЛОЖИТЕЛЯТ** може сам или чрез трети лица да отстрани дефекта. Това не изключва прилагането на санкциите, уговорени по-долу.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.13. (1)** Приемането на извършената работа по чл.1 се извършва от определени от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица.

**(2)** При завършване на работата **ИЗПЪЛНИТЕЛЯТ** отправя покана до **ВЪЗЛОЖИТЕЛЯ** да направи оглед и да приеме извършената работа.

**(3)** Приемането на извършената работа се удостоверява с констативен протокол, подписан от лицата по горната алинея, в който се отбелязва количеството СРР, качеството и стойността на извършената работа и вложените материали, налични недостатъци, както и дали е спазен срокът за изпълнение на настоящия договор.

**(4)** В протокола по предходната алинея могат да се посочат срокове за отстраняване на констатираните недостатъци, като тези срокове не променят крайния срок, уговорен в настоящия договор.

**(5)** Обектът се счита окончателно предаден на **ВЪЗЛОЖИТЕЛЯ** с подписване на протокола по ал.3 без забележки.

**(6)**Възложителят приема изпълнението на дейностите по този договор, за които изпълнителят е сключил договор за подизпълнение, в присъствието на изпълнителя и подизпълнителя.

**Чл.14.** Когато **ИЗПЪЛНИТЕЛЯТ** се е отклонил от поръчката или работата му е с недостатъци, **ВЪЗЛОЖИТЕЛЯТ** има право да откаже нейното приемане и заплащането на част или на цялото възнаграждение, докато **ИЗПЪЛНИТЕЛЯТ** не изпълни своите задължения по договора.

**Чл.15.** В случаите по предходния член, когато отклоненията от поръчката или недостатъците на работата са съществени, но не пречат на ползването по предназначение на обекта, **ВЪЗЛОЖИТЕЛЯТ** разполага с едно от следните права по избор:

1. Да определи подходящ срок, в който **ИЗПЪЛНИТЕЛЯТ** безвъзмездно да поправи работата си;

2. Да отстрани сам за сметка на **ИЗПЪЛНИТЕЛЯ** отклоненията от поръчката, респективно недостатъците на работата.

3. Да поиска намаление на възнаграждението, съразмерно с намалената цена или годност на изработеното.

**VІІ. ГАРАНЦИОННИ УСЛОВИЯ**

**Чл.16.(1)** **ИЗПЪЛНИТЕЛЯТ** поема гаранция за извършените от него СРР за срок от :

…………………………………………………………………. , но не по-малко от срока, определен в чл.20, ал.4 т.4 от Наредба №2 от 31 юли 2003г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти.

Гаранционният срок започва да тече от деня на предаване на обекта за експлоатация съгласно условията на този договор.

 **ИЗПЪЛНИТЕЛЯТ** се задължава да отстранява за своя сметка скритите недостатъци и появилите се впоследствие дефекти в гаранционния срок.

**(2)** За появилите се в гаранционния срок дефекти **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ**.

**Чл.17.** **(1) ИЗПЪЛНИТЕЛЯТ** е длъжен в три дневен срок от уведомлението да отстрани повредата за своя сметка. В случай, че горният срок е кратък, страните се договарят за удължен разумен срок.

**(2)** След изтичане на срока по ал.1, **ВЪЗЛОЖИТЕЛЯТ** може и сам да отстрани повредата, като **ИЗПЪЛНИТЕЛЯТ** му възстановява направените разходи. Тази уговорка е независима от уговорените по-долу санкции и неустойки.

**VІІІ. НЕУСТОЙКИ**

**Чл.18.** При забава на изпълнението **ИЗПЪЛНИТЕЛЯТ** дължи неустойка в размер на 0,5% от договореното възнаграждение за всеки просрочен ден, но не повече от 20%.

**Чл.19.** **(1)** Независимо от правата по чл.18 от настоящия договор, **ВЪЗЛОЖИТЕЛЯТ** има право на неустойка в размер на 10% от уговореното възнаграждение за съответното количество работа, когато изработеното е обременено с недостатъци.

**(2)** В случаите на чл.17, **ИЗПЪЛНИТЕЛЯТ** дължи неустойка в размер на 30% от направените разходи от **ВЪЗЛОЖИТЕЛЯ**, ако той сам отстрани дефектите.

**Чл.21.** При неизпълнение на този договор всяка от страните дължи обезщетение за причинените вреди, при условията на гражданското и търговското право.

**Чл.22**. В случай, че изработеното от **ИЗПЪЛНИТЕЛЯ** е некачествено и не може да се ползва от **ВЪЗЛОЖИТЕЛЯ** по предназначение **ВЪЗЛОЖИТЕЛЯТ** прекратява договора, като **ИЗПЪЛНИТЕЛЯТ** дължи неустойка в размерна 30% от стойността на договора.

**Чл.23.** При забава в плащането на договореното възнаграждение **ВЪЗЛОЖИТЕЛЯТ** дължи неустойка в размер на законната лихва върху дължимата сума, за всеки просрочен ден, но не повече от 30 дни.

**Чл.24.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**ІХ. НЕПРЕДВИДЕНИ ОБСТОЯТЕЛСТВА**

**Чл.25. (1)** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

 **Х. ГАРАНЦИЯ ЗА ИЗПЪЛНЕНИЕ**

 **Чл. 26.** При подписване на договора Изпълнителят предоставя гаранция за изпълнение в размер на 3% (три процента) от цената на договора без включен ДДС, възлизаща на ............. (словом:….............……........) лева, под формата на банкова гаранция или по следната банкова сметка на Възложителя:

Банка, клон: SG Експресбанк—клон Варна

Адрес на банката: „Владислав Варненчик” 92

Банкова сметка IBAN:BG07TTBB94003115068736

Банков код BIC код: TTBBBG22

**Чл. 27. (1)** Гаранцията за изпълнение се освобождава в срок до 20 (двадесет) дни след приемането на изпълнението от Възложителя.

 **(2)** Възложителят освобождава гаранцията за изпълнение, без да дължи лихви за периода, през който средствата са престояли при него.

**(3)** Гаранцията за изпълнение се усвоява от Възложителя в следните случаи:

1. изпълнението е неточно, некачествено и/или не отговаря на изискванията на Възложителя;

2. в случай на разваляне на договора по вина на Изпълнителя;

3. ако в процеса на изпълнението възникне спор между страните, който е внесен за решаване от съдебен орган – в този случай Възложителят има право да усвои цялата или част от гаранцията за изпълнение за удовлетворяване на евентуално свое вземане, установено при произнасянето по спора.

**(4)** В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност/свръх задлъжнялост, отнеме й се лиценза, или откаже да заплати предявената от Възложителя сума в 3-дневен срок, Възложителят има право да поиска, а Изпълнителят се задължава да предостави в срок до 5 (пет) работни дни от направеното искане, съответната заместваща гаранция от друга банкова институция.

**ХІ. ПРЕКРАТЯВАНЕ НА ДОГОВОРА**

**Чл.28.** Настоящият договор се прекратява:

**(1)** С изтичане на срока ;

**(2)** По взаимно съгласие между страните, изразено в писмена форма;

**(3)** При виновно неизпълнение на задълженията на една от страните по договора с 5-дневно писмено предизвестие от изправната до неизправната страна;

**(4)** При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

**(5)** При настъпване на обективна невъзможност за изпълнение;

**(6)** С окончателното му изпълнение;

**(7)** По реда на чл.43 ал.4 от Закона за обществените поръчки;

**Чл.29.** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

**(1)** Забави изпълнението на някое от задълженията си по договора с повече от 5 (пет) работни дни;

**(2)** Не отстрани в разумен срок, определен от **ВЪЗЛОЖИТЕЛЯ**, констатирани недостатъци;

**(3)** Не изпълни точно някое от задълженията си по договора;

**(4)** Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

**(5)** Бъде обявен в несъстоятелност или когато е в производство по несъстоятелност или ликвидация.

**ХІІ. ЗАКЛЮЧИТЕЛНИ РАЗПОРЕДБИ**

**Чл.30.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**Чл.31.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл.32.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл.33.** За всички неуредени в този договор въпроси се прилагат разпоредбите на действащото законодателство.

**Чл.34.** **ВЪЗЛОЖИТЕЛЯТ** допълнително определя упълномощеното от него длъжностно лице- отговорник по изпълнението на договора и уведомява по подходящ начин **ИЗПЪЛНИТЕЛЯ**

**Чл.35.** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Неразделна част от настоящия договор са:

1. Техническата спецификация ,ведно с приложената към нея количествена сметка – приложение №1 към настоящия договор.

2. Ценово предложение – приложение №3 към настоящия договор.

3. Техническо предложение за изпълнение на поръчката – приложение №2 към настоящия договор.

Настоящият договор се сключи в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**........................... ................................**

**Ид Директор ИО-БАН,Варна**

**Проф.дн.Веселин Пейчев**

**...........................**

**………………………………………**

**Главен счетоводител**